ตลาดหุ้นเอเชียเขียวสลับแดง นักลงทุนคลายกังวลหลังยอดระบาดไวรัส “โคโรนา” ชะลอตัว
ตลาดหุ้นเอเชียเขียวสลับแดง นักลงทุนคลายกังวลหลังยอดระบาดไวรัส “โคโรนา” ชะลอตัว
ตลาดหุ้นเอเชียเขียวสลับแดง นักลงทุนคลายกังวลหลังยอดระบาดไวรัส “โคโรนา” ชะลอตัว
12 ก.พ. 2563

ผู้สื่อข่าวรายงานว่า ตลาดหุ้นเอเชียเปิดปรับตัวขึ้นในวันนี้ หลังจากมีรายงานว่าจำนวนผู้ติดเชื้อไวรัสโคโรนารายใหม่ในจีนเริ่มชะลอตัวลง ขณะที่ผู้เชี่ยวชาญด้านระบาดวิทยาชื่อดังของจีนได้แสดงความเชื่อมั่นว่า การแพร่ระบาดของไวรัสโคโรนาจะเบาบางลงในช่วงไม่กี่เดือนข้างหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,741.21 จุด เพิ่มขึ้น 55.23 จุด, +0.23%
ดัชนี SSE Composite ตลาดหุ้นจีนเปิดวันนี้ที่ 2,895.56 จุด ลดลง 6.11 จุด, -0.21%
ดัชนี HSI ตลาดหุ้นฮ่องกงเปิดวันนี้ที่ 27,717.22 จุด เพิ่มขึ้น 133.34 จุด, +0.48%
ดัชนี TAIEX ตลาดหุ้นไต้หวันเปิดวันนี้ที่ 11,693.40 จุด เพิ่มขึ้น 29.36 จุด, +0.25%
ดัชนี KOSPI ตลาดหุ้นเกาหลีใต้เปิดวันนี้ที่ 2,225.95 จุด เพิ่มขึ้น 2.83 จุด, +0.13%
ดัชนี FTSE STI ตลาดหุ้นสิงคโปร์เปิดวันนี้ที่ 3,182.38 จุด เพิ่มขึ้น 6.81 จุด, +0.21%
ดัชนี FBMKLCI ตลาดหุ้นมาเลเซียเปิดวันนี้ที่ 1,551.02 จุด ลดลง 0.46 จุด, -0.03%
คณะกรรมการสุขภาพแห่งชาติของจีน (NHC) แถลงเมื่อวานนี้ว่า จำนวนผู้ติดเชื้อไวรัสโคโรนา ณ วันที่ 10 ก.พ. เพิ่มขึ้น 2,478 ราย รวมเป็น 42,638 ราย โดยจำนวนผู้ติดเชื้อรายใหม่ถือว่าต่ำที่สุดนับตั้งแต่เดือนม.ค.
ทางด้านนายโซ่ง หนานชาน ผู้เชี่ยวชาญด้านระบาดวิทยาของจีนซึ่งเป็นที่รู้จักทั่วโลกในช่วงที่มีการแพร่ระบาดของโรคทางเดินหายใจเฉียบพลันรุนแรงหรือซาร์ส (SARS) ในปี 2546 นั้น ได้แสดงความเห็นว่า การแพร่ระบาดของเชื้อไวรัสโคโรนาสายพันธุ์ใหม่ในจีนจะแตะระดับสูงสุดในเดือนนี้ ก่อนที่จะทรงตัว และเบาบางลงในช่วงไม่กี่เดือนข้างหน้า
ทั้งนี้ นายโซ่งกล่าวว่า สถานการณ์ในจีนในขณะนี้เริ่มดีขึ้นแล้ว โดยจำนวนผู้ติดเชื้อรายใหม่ได้เริ่มลดลง